Predkladacia správa

	Materiál na rokovanie vlády Slovenskej republiky sa predkladá v súlade s § 48 a nasl. zákona č. 313/2001 Z. z. o verejnej službe v znení neskorších predpisov a § 1 ods. 2 písm. c) zákona č. 1/1993 Z. z. o Zbierke zákonov Slovenskej republiky v znení neskorších predpisov s cieľom oboznámiť zamestnancov a zamestnávateľov s obsahom Kolektívnej dohody              vo verejnej službe na rok 2003 (ďalej len „Kolektívna dohoda“). 

Kolektívnu dohodu vláda Slovenskej republiky prerokovala a schválila uznesením č. 799 dňa 17. júla 2002. Kolektívnu dohodu na základe splnomocnenia vlády Slovenskej republiky uzatvoril za rozpočtové a príspevkové organizácie, ktoré sú napojené na štátny rozpočet a za verejnoprávne inštitúcie a niektorých zamestnávateľov, ktorých rozpočet je súčasťou verejného rozpočtu, minister práce, sociálnych vecí a rodiny Slovenskej republiky. Kolektívna dohoda nadobudne platnosť súčasne s nadobudnutím účinnosti zákona o štátnom rozpočte.

	V súlade s ustanovením § 1 ods. 2 písm. c) zákona č. 1/1993 Z. z. o Zbierke zákonov Slovenskej republiky v znení neskorších predpisov sa navrhuje, aby vláda Slovenskej republiky schválila uverejnenie jej uznesenia, ktorého prílohou je Kolektívna dohoda, v Zbierke zákonov Slovenskej republiky.